KIRJALLINEN KYSYMYS E-3849/00 esittäjä(t): Raffaele Costa (PPE-DE) komissiolle. Pienyritysten kohtuuttomat sähkökustannukset.



Virallinen lehti nro 235 E , 21/08/2001 s. 0026 - 0027



KIRJALLINEN KYSYMYS E-3849/00 esittäjä(t): Raffaele Costa (PPE-DE) komissiolle (7. joulukuuta 2000) Aihe: Pienyritysten kohtuuttomat sähkökustannukset - Kunkin eurooppalaisen alueen vauraus riippuu sen yritysten ja tuotantoyksikköjen kilpailukyvystä. - Monissa jäsenvaltioissa on erityisiä pienille ja keskisuurille sekä mikroyrityksille tarkoitettuja tuotantojärjestelmiä. - Pienillä yrityksillä on hyvin tärkeä rooli Euroopan talouden kehittymisessä ja sen menestymisessä maailmanlaajuisesti. - Pienyrityksille tarkoitetuilla tuotantojärjestelmillä ei usein kuitenkaan pystytä kehittämään yritysten merkittäviä mahdollisuuksia niille sopimattomien, esimerkiksi energian tuotantoon ja jakeluun liittyvien toimintatapojen takia. - Sähkömarkkinoiden vapauttamista koskevan yhteisön lainsäädännön toteuttaminen Italiassa (Bersanin asetus) on johtanut siihen, että pienyritykset eivät suoranaisesti hyödy vapaista markkinoista vaan ne ovat niin sanottujen sidottujen käyttäjien asemassa. - Kansallinen sääntelyviranomainen on määritellyt tariffit, mutta käsityöläisyritysten ja pienten yritysten sähkökustannukset ovat Italiassa edelleen noin 30 prosenttia korkeammat kuin teollisuusyrityksissä ja 40 prosenttia korkeammat kuin saman alan yrityksissä muissa jäsenvaltioissa. - Sähköenergian hinnat ovat nousseet viime vuoden aikana Italiassa huomattavasti joissakin käyttäjäryhmissä ne ovat kaksinkertaistuneet päinvastoin kuin muualla Euroopassa. Voiko komissio esittää vertailevien tutkimusten tulokset, jos niitä on saatavilla? Voiko se muussa tapauksessa vertailla sähkömarkkinoiden vapauttamista koskevan yhteisön lainsäädännön soveltamista 15 jäsenvaltiossa, jotta voitaisiin välttää sen vaikutukset pienten yritysten sähkökustannuksiin? Voiko komissio pyrkiä määrittelemään entistä sopivammat toimintatavat yhteisössä ja palauttamaan tasapainon eri jäsenvaltioiden sähkökustannusjärjestelmiin silloin, kun jäsenvaltioiden toimintatavat ovat puutteellisia? Loyola de Palacion komission puolesta antama vastaus (7. helmikuuta 2001) Sähkön sisämarkkinoita koskevista yhteisistä säännöistä 19. joulukuuta 1996 annetussa Euroopan parlamentin ja neuvoston direktiivissä 96/92/EY(1) säädetään markkinoiden osittaisesta avaamisesta. Asiakkaille, joiden kulutus on yli 40 GWh vuodessa, annettiin oikeus valita sähköntoimittajansa. Näiden sähkönkäyttäjien kulutus on noin 30 prosenttia kaikesta sähkön kysynnästä, ja niihin kuuluvat vain kaikkein suurimmat sähkön ostajat. Suurin osa jäsenvaltioista on toteuttanut pidemmälle meneviä toimenpiteitä kuin lainsäädännössä edellytetään. Monet ovat jo päättäneet avata vähitellen markkinansa kokonaan. Italiassa markkinat on avattu 35 prosentille sähkön käyttäjistä, ja vuoteen 2003 mennessä Italia suunnittelee avaavansa 40 prosenttia markkinoistaan. Tällä hetkellä Italiassa ei näytä olevan tämän pidemmälle meneviä suunnitelmia. Alla olevassa taulukossa esitetään tiivistelmä Italian hintatasosta vuonna 2000 verrattuna muihin jäsenvaltioihin. Taulukko osoittaa, että Italian hinnat ovat erityisesti pienten asiakkaiden osalta yleisesti yhteisön keskimääräisiä hintoja korkeampia. Kotimaiset hinnat ovat kuitenkin yhteisön keskiarvoja alhaisemmat. >TAULUKON PAIKKA> Teollisuusasiakkaiden sähkönhinnat ovat laskeneet sähködirektiivin täytäntöönpanon jälkeen kaikissa jäsenvaltioissa lukuun ottamatta Alankomaita, jossa keskihinnat nousivat vuoden 1999 jälkipuoliskolla. Yleisesti hinnat ovat laskeneet eniten niissä jäsenvaltioissa, joissa markkinat on avattu sataprosenttisesti, kuten näkyy seuraavasta kaaviosta, jossa esitetään hintakehitys teollisuuden suurten sähkönkuluttajien osalta vuodesta 1995. >PIC FILE="QE-FI-2001-3849.EPS"> Yksityiskohtaisempia tietoja hintakehityksestä eri jäsenvaltioissa toimitetaan arvoisalle parlamentin jäsenelle sekä parlamentin pääsihteeristölle. Tilanne Italiassa ja muissa sellaisissa jäsenvaltioissa, joissa markkinoita ei ole vielä kokonaan avattu, osoittaa todeksi komission huolen siitä, että eriasteisesta vapautumisesta voi olla seurauksena sähkön hintatason aiheuttamat vääristymät toisilla markkinoilla. Erityisesti markkinoiden eriasteinen vapautuminen voi vaikuttaa kielteisesti talouksiin, jotka perustuvat pienimuotoiseen teolliseen tuotantoon, jos tällaiset pienet yritykset joutuvat jatkuvasti maksamaan korkeita hintoja energiasta. Nämä yritykset saattavat joutua kilpailemaan laajamittaisen tuotannon kanssa muissa jäsenvaltioissa, joissa niiden kilpailijat ovat hyötyneet markkinoiden pakollisesta avautumisesta seuranneista energian hinnanalennuksista. Näihin kysymyksiin liittyen Lissabonissa 23.24.3.2000 kokoontunut Eurooppa-neuvosto pyysi komissiota tutkimaan sähkö- ja kaasumarkkinoiden vapauttamisen nopeuttamisen edellyttämiä toimenpiteitä, joiden avulla voidaan toteuttaa täysin toimivat sisämarkkinat. Komissio antaa Eurooppa-neuvostolle Tukholmassa tänä vuonna tiedonannon, johon sisältyy ehdotus uudeksi direktiiviksi sähkö- ja kaasumarkkinoiden avautumisen lisäämiseksi. Tähän direktiiviehdotukseen sisältyy myös laadullisia toimenpiteitä, jotka liittyvät eriyttämiseen ja lainsäädännöllisiin järjestelyihin. (1) EYVL L 27, 30.1.1997.